Tracy Chevalier a zo bet ganet ha desavet e Washington D.C.. He zad a oa luchskeudenner evit ar gazetenn The Washington Post. Studiañ a reas e Bethesda-Chevy Chase High School e Bethesda, er Maryland. Ur B.A. war ar saozneg a dapas e Oberlin College, ha goude-se e tilojas da Londrez e 1984. Eno e skrivas pennadoù holloueziadurel war skrivagnerien. Ar vicher-se a zilezas e 1993, hag e stagas gant ur Master of Arts war ar chrouiñ lennegel e University of East Anglia. Harpet e voe gant Malcolm Bradbury ha Rose Tremain.